**NEGYEDÉVES BESZÁMOLÓ**

**az Őrség Határok Nélkül Egyesület**

**2017. év október hónap 1. nap. – december hónap 31. nap időszak tevékenységéről**

1. **Kérjük, mutassa be a negyedévben a HFS megvalósításával kapcsolatos tevékenységeket! (minimum 3000 – maximum 6000 karakter)**
   1. **Helyi felhívás tervezetek egyeztetési folyamata, időpontjai**

Az Őrség Határok Nélkül Egyesület 2017. június 30-án megküldte az Irányító Hatóság számára az excel tervező sablonban kidolgozott és meghirdetni tervezett 5 db helyi felhívás tervezetét. A helyi felhívások az IIER felületre 2017 szeptember elején feltöltésre valamint megküldésre kerültek az IH felülvizsgálatra. A helyi felhívásokkal kapcsolatban az érintett beszámolási időszakban az Irányító Hatóság IH felülvizsgálat keretében az IIER felületen keresztül szakmai észrevételeket tett – pl. jogkövetkezmény, mint melléklet elkészítése és csatolása, százalékos korlátok 272/2014 (XI.5.) Kormányrendelet szerinti szerepeltetése, állami támogatási kategória felülvizsgálata. A felülvizsgálatot végző Irányító Hatóság munkatársaival folyamatos kapcsolatban álltunk telefonon, emailen keresztül. A gazdaságfejlesztési célú LEADER pályázati lehetőségek 2017. október 31-én, míg a szolgáltatásfejlesztési pályázati lehetőségek 2017. november 30-án jelentek meg a Magyar Államkincstár weboldalán. 2017. december elején a már megjelent gazdaságfejlesztési pályázati lehetőségek módosítását kezdeményeztük az Irányító Hatóság által biztosított módosítási időszakban. A módosítás a pályázati felhívásban szereplő indikátorok javítására irányult, mivel az előzetes tájékoztatás alapján a felhívások intézkedés szintű indikátorok megadása volt szükséges, azonban a későbbi iránymutatások projekt szintű indikátorok megadását írták elő, ezért a HACS az IH felé jelezte és egyben kérte a már megjelent gazdaságfejlesztési célú felhívásokban szereplő indikátorok módosítását, amely módosítási kérelmet 2017. december 1-jén megküldött az Irányító Hatóság számára jóváhagyásra.

.

* 1. **Helyi felhívás megjelenésének időpontjai, a helyi támogatási kérelmek benyújtási és ellenőrzési, valamint értékelési szakaszaiban végzett tevékenységek bemutatása**

Az Őrség Határok Nélkül Egyesület Leader helyi felhívásai az alábbi időpontokban jelentek meg a beszámolási időszak alatt:

1. Gazdaságfejlesztési intézkedések megjelenési időpontja: 2017. október 31.

1. számú intézkedés: Helyi termék és kapcsolódó szolgáltatásfejlesztés

2. sz. intézkedés: Térségi turisztikai attrakciófejlesztés

1. Szolgáltatásfejlesztés intézkedések megjelenési időpontja: 2017. november 30.

3. sz. intézkedés: „Élhető Vidékért” – Települések közösségi célú fejlesztése

4. sz. intézkedés: „Élhető Vidékért” – Együttműködésen alapuló, komplex, az

akciócsoport egész vagy jelentős részét lefedő közösségi célú

fejlesztések

5. sz. intézkedés: „Élhető Vidékért” – Civil szervezetek alaptevékenységének

támogatása

A helyi támogatási kérelmek benyújtására gazdaságfejlesztési intézkedések esetében 2018. január 2-től, a szolgáltatásfejlesztés intézkedések esetében 2018. február 5. napjától nyílik lehetőség. A beszámolási időszak alatt a helyi felhívások kapcsán figyelemfelkeltő intézkedéseket tettünk és hirdetettük a megjelent pályázati lehetőségeket a Helyi Fejlesztési Stratégia 8.4. fejezetében meghatározott kommunikáció terv alapján. Tájékoztató fórumokat szerveztünk a térségben, ahol ismertetésre kerültek a megjelent felhívások; az Egyesület honlapján és facebook oldalán folyamatosan feltöltésre kerültek az aktuális információk, tájékoztatók a LEADER felhívásokkal kapcsolatban; szórólapot, plakátot készítettünk, amelyeket elhelyeztünk a települések hirdetőtábláin. Egyesületünk honlapján ([www.orsegleader.hu](http://www.orsegleader.hu)) aloldalt hoztunk létre, ahol a LEADER felhívásokkal kapcsolatos aktualitások, hasznos információk kerülnek feltöltésre folyamatosan. Emellett tájékoztató fórumokat szerveztünk a térségben 3 alkalommal, ahol a helyi felhívások kerültek bemutatásra. Személyes, telefonos ügyfélszolgálatot biztosítottunk a hét minden napján. 2017. december 1-jétől kedd és csütörtöki napokon konzultációs napokat jelöltünk ki , amely napokon előzetes bejelentkezés alapján a helyi felhívások benyújtásának alapkritériumaként megjelölt HACS konzultáción vehetnek részt a pályázók.

* 1. **A HFS fejlesztési források felhasználásának nyomon követésével kapcsolatos információk**

A HFS fejlesztési források felhasználásának nyomon követésével kapcsolatban az érintett beszámolási időszakban feladatellátás nem merült fel.

* 1. **A helyi felhívásokkal kapcsolatos rendezvények bemutatása**

2017. november 29-én Őriszentpéteren 13 órakor és 14 órakor tájékoztató fórumokat tartottunk, ahol 13 órakor az 1.sz. intézkedés: Helyi termék és kapcsolódó szolgáltatásfejlesztés, 14 órakor a 2.sz. intézkedés: Térségi turisztikai attrakciófejlesztés helyi felhívások kerültek bemutatásra. A fórumok során bemutatásra kerültek az egyes helyi felhívások tartalma, benyújtási feltételek, kiválasztási kritériumok stb. PowerPoint előadás segítségével. Az előadásokat követően lehetőséget biztosítottunk kérdések feltevésére, projektötletek megosztására, amellyel a pályázóinkat kívántuk segíteni 2017. december 11-én Szentgotthárdon 13 órakor a helyi felhívások megismertetésére tájékoztató fórumokat tartottunk, majd 14 órától pályázatkészítő tréninget, műhelymunkát szerveztünk. A pályázatkészítő tréning keretében elsősorban a pályázat összeállításával kapcsolatos tevékenységeket osztottuk meg a pályázóinkkal, részletesen átbeszélésre kerültek az egyes felhívásokhoz kapcsolódó szakmai mellékletek, műszaki-szakmai elvárások (tervdokumentációk, árajánlatok tartalma, ÉNGY stb.). A tréning során igyekeztünk minél több hasznos információkkal ellátva a pályázóinkat ezzel is segítve a LEADER felhívásokra benyújtásra kerülő támogatási kérelmek összeállítását, egyúttal megismerve a potenciális pályázói kört. 2017. november 27-én a Magyar Nemzeti Vidéki Hálózattal közösen került megtartásra fórum, ahol a fórum fő témája a Vidékfejlesztési Program aktualitásai voltak, amelynek keretében a Leader helyi felhívások is megemlítésre, röviden bemutatásra kerültek, mint meghirdetett pályázati lehetőségek.

* 1. **Egyéb**

Egyesületünk elnöke, vezetőségi tagjai a helyi médiák (Rábavidék, Vas Népe, Őri Hírek) részére folyamatosan tájékoztatást nyújtott a LEADER program aktualitásairól, pályázati lehetőségekről.

1. **Kérjük, mutassa be a negyedévben a működési és animációs feladatokkal kapcsolatos tevékenységeket! (minimum 3000 – maximum 6000 karakter)**

Válaszában térjen ki minimum az alábbi tevékenységek közül azokra, amelyek a negyedévben megvalósultak:

* 1. **A helyi szereplők animálási, vagy egyéb célú képzése**

Az Őrség Határok Nélkül Egyesület 2017. december 11-én Szentgotthárdon a helyi tájékoztató fórumot követően a támogatási kérelmek benyújtásával kapcsolatban pályázatkészítői tréninget, műhelymunkát (animációs fórumot) szervezett, ahol előadások, gyakorlati példák segítségével képeztük ki a résztvevőket a támogatási kérelmek összeállítására, továbbá a megvalósítással kapcsolatban is hangoztak el szakmai instrukciók. Bemutatásra kerültek a kérelmek összeállítását szabályozó egyéb, szakmai háttéranyagok pl. ÁÚF, 272/2014 (XI.5) Kormányrendelet. Az animációs fórum mellett 2017. december 1-jétől elindításra került kedd-csütörtöki napokon a HACS konzultáció. A konzultáción valamennyi pályázónak részt kell vennie. A konzultáció lényege a pályázó és projektötletének megismerése, közös projektfejlesztés, a támogatási kérelmek összeállításával kapcsolatos tájékoztatók tartása,(az ügyfélregisztrációs szám igénylésétől kezdve a teljes kérelem összeállításig) gyakorlati kérdések megvitatása, problémamegoldás. A konzultáció menete egy a HACS által adott felhívás kapcsán elkészített HACS konzultációs lap, amely célirányosan tartalmazza az adott felhívásra vonatkozó szakmai kérdéseket. A konzultációs lapot a konzultáció végén a pályázónak másolati példányban rendelkezésre bocsájtuk, amelyen az adott projekttel, támogatási kérelem összeállításával kapcsolatos HACS ügyintéző által észrevételezett hiányosságok, szakmai javaslatok, megállapítások kerülnek feltüntetésre, ezzel is segítve a minőségi kérelmek benyújtását.

* 1. **A helyi tájékoztató rendezvények tartása**

2017. november 27-én 13.30 órától Magyarlakon az Őrség Határok Nélkül Egyesület a Magyar Nemzeti Vidéki Hálózat Vas megyei területi felelősével (Zágorhidi-Czigány Ákos) közösen tájékoztató fórumot szerveztünk, amelynek keretében bemutatásra került a 2014-2020-as Vidékfejlesztési Program aktualitásai, az eddig lezárult pályázatokkal kapcsolatos információk, valamint az elérhető és a jövőben még várhatóan megjelenésre kerülő vidékfejlesztési pályázati lehetőségek. A fórum keretében a pályázók tájékoztatást hallgathattak meg az aktuális LEADER programról, a várható pályázati menetrendről, bírálatról, benyújtási lehetőségekről.

* 1. **A HACS működésével kapcsolatos aktualitások, változások bemutatása**

Az Őrség Határok Nélkül Egyesület tisztségviselőiben, szolgáltatást nyújtó külső cégek tekintetében a beszámolási időszak (2017. IV. negyedév) alatt változás nem történt. Az Őrség Határok Nélkül Egyesület Munkaszervezetének létszámában változás az érintett beszámolási időszak alatt nem történt, a Munkaszervezet állományi létszáma 2,5 fő. (2 fő főállású, 1 fő részmunkaidős- 4 órás munkavállaló)

Egyéb HACS tevékenységek:

* Az Egyesület folyamatos ügyfélfogadást biztosított munkaszervezeti irodájában heti 5 napon keresztül, heti 40 órában, amely során az általános tájékoztatás mellett projektgenerálásban, támogatási kérelmek összeállításában segítette az ügyfeleket. Az elérhető pályázati lehetőségekről az egyesület tagságát rendszeresen emailben tájékoztatta.
* 2017. december 15-én felügyelő bizottsági és elnökségi ülést tartott Egyesületünk, amelynek keretében az elnök az Egyesület 2017. évi tevékenységéről tartott beszámolót, megvitatásra és elfogadásra került az Egyesület 2018. évi költségvetése, továbbá a megjelent LEADER helyi felhívásokkal kapcsolatos feladatellátás került megvitatásra.
* 2017. december 8-án Zalaszentgróton Egyesületünk Munkaszervezetének vezetője és pályázati ügyintézője rész vett a Zala Termálvölgye Egyesület szervezésében megtartott Nyugat-Dunántúli LEADER HACS-ok regionális értekezletén, ahol a LEADER program aktualitása, pályáztatással kapcsolatos problémák, lehetséges megoldások kerültek megvitatásra.
* Az Egyesület honlapot működtet ([www.orsegleader.hu](http://www.orsegleader.hu)), facebook oldalt, amelyeken keresztül folyamatosan frissítésre, aktualizálásra kerül a Helyi Fejlesztési Stratégia, a VP, más egyéb OP, a LEADER helyi akciócsoporttal, valamint egyéb a térséggel kapcsolatos hírek. A honlapon aloldal került létrehozásra, ahol a LEADER pályázatokkal kapcsolatos tudnivalók, információk kerülnek megosztásra.
* A területileg illetékes MNVH munkatársával (Zágorhidi Czigány Ákos) egyesületünk folyamatosan tartja a kapcsolatot, rendezvényeinkről értesítést küldünk részére, közös fórumok megtartására került sor.
  1. **Az iroda és a munkaszervezet fenntartásával kapcsolatos kötelezettségek teljesítése, különös tekintettel a TO-ban szereplő indikátoroknak megfelelően. Az irodára és/vagy a munkaszervezetre vonatkozóan a beszámolási időszakban bekövetkezett változások**

2.4.1. A munkaszervezet fenntartásával kapcsolatos kötelezettségek teljesítése:

Az Egyesület munkaszervezetében a 2017. október 1. – december 31. közötti időszakban személyi változás nem történt, a munkaszervezet állományi létszáma 2,5 fő dolgozó.

A munkaszervezet vezető főállású, heti 40 órában foglalkoztatott, főiskolai (közgazdász) végzettséggel rendelkezik. A pénzügyi-ügyviteli feladatokat ellátó munkatárs szintén főállású, heti 40 órában került foglalkoztatásra, középfokú végzettséggel rendelkezik. Az 1 fő részmunkaidős, térség menedzseri feladatokat ellátó, heti 20 órában foglalkoztatott munkatárs felsőfokú végzettségű. Az Egyesülettel munkaviszonyban álló munkavállalók munkaszerződéseiben, munkaköri leírásai esetében változás nem történt. Az Egyesület elnöke a közgyűlés döntése értelmében továbbra is tiszteletdíjban részesül.

*Kapcsolódó költségek*: munkabér és járulékai, készpénz cafeteria, munkába járás, elnök tisztelet díja

2.4.2. Az iroda fenntartásával kapcsolatos kötelezettségek teljesítése:

Az Őrség Határok Nélkül Egyesület munkaszervezeti irodájának címe nem változott, a 2017. október 1- december 31. közötti időszakban az iroda a 9941 Őriszentpéter, Városszer 23. cím alatt érhető el. Az iroda mérete: 55,4 m2. Az iroda vezetékes telefonnal, internettel, mobiltelefonnal, számítástechnikai eszközökkel, 3 db munkaállomással ellátott.

Kapcsolódó költségek:

Irodafenntartás esetében: bérleti díj

* 1. **Egyéb**

**3. Amennyiben a beszámolóban szereplő időszak során rendezvény került megtartásra, minimum 3000 – maximum 6000 karakter terjedelmű szakmai összefoglaló, jelenléti ív, valamint minimum 1 darab – maximum 5 darab fotó csatolása szükséges.**

3.1. „………….” című rendezvény (x. melléklet)

3.2. „………….” című rendezvény (y. melléklet)

Kelt.: Őriszentpéter, 2018. január 10.

Készítette:

Györkéné Bognár Barbara

munkaszervezet vezető

……………………….

Őr Zoltán

elnök